**Microsoft EXCEL Alapfogalmak - táblázatkezelés (.xls)**

**Adat:** Az információnak a legkisebb része – egy cellába egyetlen adat kerüljön.

**Táblázat:** Téglalap alakú elemekből (cellákból) álló háló, amelybe az adatokat és a számításokat írjuk.


Sorokból és oszlopokból áll, ezek metszetei a cellák.

**Cella:** A táblázat építőeleme. Azonosítása: oszlop betűjele és a sor sorszáma. pl. D6

Tartalma: a beírt adat, vagy képlet

Aktív cella: amelybe éppen adatot vihetünk be. egyszerre mindig csak egyetlen cella lehet aktív.

**Tartomány:** A cellák valamilyen szempont alapján önállóan kezelendő csoportja. Meg kell adni a tartomány bal felső és jobb alsó cellájának a nevét, amit egymástól kettősponttal választunk el. A képen a tartomány: **B5:D8**



**Sor:** A táblázat sorokból áll. A sorokat sorszámuk azonosítja. Excel XP/2003: 65 536 sor. Excel 2007: 1 048 576 sor

**Oszlop:** A táblázat oszlopokból áll. Az oszlopazonosításra az angol ábécé nagybetűit használjuk. (Ha elfogynak a betűk, megkettőzzük őket: A, ..., Z, AA, AB, ..., IV Excel XP/2003: 256 oszlop. Excel 2007: 16 384 oszlop

**Munkalap**

Az adatok tárolására és kezelésére szolgáló dokumentum. Amelyek közül mindig egy lehet aktív.

Azonosítása: lapfül (pl. Munka1)

* egy munkafüzeten (fájlon) belül több munkalap is létezik, ezeket egyedi névvel is elláthatjuk.
* Duplán ráklikkelve átnevezhető, a lapocska ikonra klikkelve új létrehozható.

**Munkafüzet:** Egy vagy több munkalapot tartalmazó fájl, melynek a kiterjesztése: . xls (x)

**Cellahivatkozás:** A cella azonosítója, például a 3. (C) oszlop és a 3. sor metszéspontjában a C3 cella található.

**Képlet:** A cellák tartalmával elvégzendő műveletsort leíró formula.

**Függvény:** Olyan előre gyártott képlet, amelynek segítségével egyszerűbben, kényelmesebben végezhetjük el a számításokat. A képletek az **=** jellel kezdődnek. f(x)

pl. Dátum- és idő függvények; Matematikai függvények; Logikai függvények; Statisztikai függvények; Pénzügyi függvények; Szöveg függvények stb.

**Argumentum:** Azok az értékek, amelyekkel a függvényekben műveleteket végzünk. Az argumentum lehet szöveg, szám, cellahivatkozás.

**Diagram:** A munkalap adatainak grafikus megjelenítése.

